โรงเรียนโยนออฟอาร์คบริหารธุรกิจ

St. Joan Of Arc Business Administration School  โรงเรียนโยนออฟอาร์คบริหารธุรกิจ  มีชื่อย่อ ภาษาไทยว่า “ย.อ.ธ” และภาษาอังกฤษว่า “J.B.A.S”

 ประวัติย่อ 
การก่อตั้งโรงเรียนเป็นการระลึกถึง นักบุญโยนออฟอาร์ค ซึ่งเป็นวีรสตรีชาวฝรั่งเศสและเป็นผู้นำทัพฝรั่งเศสรบกับกองทัพอังกฤษ ทำให้ฝรั่งเศสได้รับชัยชนะ จึงเกิดเป็นศาสนนามของโรงเรียน  
โรงเรียนโยนออฟอาร์คพาณิชยการ หรือโรงเรียนโยนออฟอาร์คบริหารธุรกิจในปัจจุบัน เป็นโรงเรียนในเครือ มิสซังโรมันคาทอลิกกรุงเทพฯ  ภายใต้การบริหารของคณะภคินีเซนต์ปอล เดอ ชาร์ตร ก่อตั้งเพื่อขยายการศึกษาโรงเรียนในสังกัดมิสซังโรมันคาทอลิกกรุงเทพฯ จากมัธยมศึกษาตอนต้นสู่ระดับอาชีวศึกษา 
โรงเรียนได้ก่อตั้งในวันที่ 30 เมษายน 2524 ผู้ก่อตั้งคือ  บาทหลวงมีคาแอล คมทวน มุ่งสมหมาย บริเวณเนื้อที่ 3 ไร่ 2 งาน 75 ตารางวา
เปิดการสอนประเภทวิชาพณิชยกรรมหลักสูตรประกาศนียบัตรวิชาชีพ (ปวช.) และหลักสูตรประกาศนียบัตรวิชาชีพชั้นสูง (ปวส.) พุทธศักราช 2524 โดยแบ่งเป็น 4 สาขา คือ สาขาวิชาการบัญชี สาขาวิชาการขาย สาขาวิชาคอมพิวเตอร์ธุรกิจ และสาขาวิชาเลขานุการ โดยเน้นสื่อการเรียนการสอนเป็นภาษาอังกฤษ และวิชาเลือกจีนกลางหรือจีนแต้จิ๋ว ภายใต้ชื่อ “โรงเรียนโยนออฟอาร์คพาณิชยการ” เป็นสถาบันการศึกษาประเภทอาชีวศึกษาสายบริหารธุรกิจ ต่อมาได้เปลี่ยนชื่อเป็น “โยนออฟอาร์คเทคโนโลยี” และต่อมาได้เปลี่ยนชื่อเป็น “โยนออฟอาร์คบริหารธุรกิจ”  ในปัจจุบัน

 สถานะโรงเรียนปัจจุบัน 
มีครูจำนวนทั้งสิ้น 10 คน และจำนวนนักเรียนโดยประมาณทั้งสิ้น 50 คน ปัจจุบันโรงเรียนทำการสอนนักเรียนระดับ ปวช.ชั้นปีที่3 และปวส.ชั้นปีที่ 2 เนื่องจากทางโรงเรียนจะปิดกิจการโรงเรียน ในปีการศึกษา 2557 เดือนมีนาคม

 คณะผู้บริหาร(ปัจจุบัน) 
 พระคุณเจ้าเกรียงศักดิ์ โกวิทวาณิช ผู้รับใบอนุญาต
 บาทหลวงยอห์น สุเทพ พงษ์วิรัชไชย  ผู้แทนผู้รับในอนุญาต
 เซอร์ฟลอรา ลือเดชกังวารไกร ผู้จัดการ/อธิการหญิง

 คณะครูหัวหน้าสาขาวิชา(ปัจจุบัน) 
 มิสสิริรัตน์ สมานโสร์ หัวหน้าสาขาวิชาการบัญชี
 มิสภัทรนันท์ คงคำ   หัวหน้าสาขาวิชาการขาย/การตลาด
มิสนงนุช  นุ่มนิ่ม   หัวหน้าสาชาวิชาคอมพิวเตอร์ธุรกิจ

 แผนการเรียน 
โรงเรียนโยนออฟอาร์คบริหารธุรกิจ มีแผนการเรียนให้นักเรียนเลือกตามความถนัดและความชอบ โดยเน้นสื่อการเรียนการสอนเป็นภาษาอังกฤษ ซึ่งแบ่งระดับได้ดังนี้
ระดับ ปวช.
สาขาวิชาการบัญชี
สาขาวิชาการขาย
สาขาวิชาคอมพิวเตอร์ธุรกิจ
สาขาวิชาเลขานุการ
ระดับ ปวส.
สาขาวิชาการบัญชี
สาขาวิชาการตลาด
สาขาวิชาคอมพิวเตอร์ธุรกิจ
สาขาวิชาเลขานุการ

 โครงสร้างอาคาร 
ประกอบด้วยอาคารเรียน 4 หลัง ได้แก่ 
อาคารเฮลธ์เมอร์รี่ เป็นอาคาร 6 ชั้น มีลิฟท์ 1 ตัว ประกอบด้วย 
ชั้น 1 เป็นห้องธุรการและการเงิน ห้องแนะแนว ห้องสมุค ห้องโสตศึกษา ห้องพยาบาล ห้องเรียนพิมพ์ดีดไฟฟ้า และห้องโถงใหญ่ ไว้สำหรับจัดกิจกรรมในที่ร่ม
ชั้น 2 เป็นห้องปฏิบัติการสาขาวิชาการบัญชี  ห้องปฏิบัติการสาขาวิชาคอมพิวเตอร์  ห้องเรียนบรรยาย  ห้องพักครู
ชั้น 3 - 5 เป็นห้องเรียน และห้องบรรยายขนาดใหญ่
ชั้น 6 เป็น หอประชุม และดาดฟ้า
อาคารเซนต์ไมเกิ้ล เป็นอาคาร 6 ชั้น มีลิฟท์ 1 ตัว ประกอบด้วย
ชั้น 1 เป็นห้องพักครู ห้องวิชาการ ห้องวัดผล ห้องฝ่ายปกครอง ห้องกิจกรรมนักเรียนนักศึกษา ห้องปฏิบัติการทางภาษาอังกฤษ ห้องสำนักงานอธิการ
ชั้น 2 เป็นห้องประชุม ห้องสัมมนา ห้องเรียนวิชาภาษาอังกฤษ ห้องทำพิธีกรรม คาทอลิก
ชั้น 3 - 5 เป็นห้องเรียนวิชาสามัญ 
ชั้น  6 เป็นห้องพิมพ์ดีดทั้งหมด
อาคารเซนต์แอนน์นา เป็นตึกไม้ 2 ชั้น ประกอบด้วย
ชั้น 1 เป็นพื้นที่สำหรับให้นักเรียน พักผ่อน ห้องสุขาชาย
ชั้น 2 เป็นห้องมารยาท และห้องพิพิธภัณฑ์
อาคารมารีอา เป็นตึกไม้ 2 ชั้น
ชั้น 1 เป็นห้องปฏิบัติการสาขาวิชาการขาย/การตลาด  โรงอาหาร และร้านค้าต่างๆ ห้องสหกรณ์  ห้องสุขาหญิง
ชั้น 2 เป็นห้องพักครู

 สถานที่ตั้ง 
โรงเรียนโยนออฟอาร์คบริหารธุรกิจ ตั้งอยู่เลขที่ 198 (เชิงสะพานกรุงธน) ถนนราชวิถี เขตดุสิต แขวงวชิรพยาบาล กทม 10300 
ที่ตั้งโรงเรียนมีบริเวณติดต่อกับชุมชนที่หลากหลายมาก โดยอาณาเขตด้านหลังโรงเรียนติดกับโรงเรียนโยนออฟอาร์คแผนกสามัญ และโรงเรียนเซนต์ฟรังซิสซาเวียร์คอนแวนต์ และโบสถ์เซนต์ฟรังซิสซาเวียร์ 

 ตราประจำโรงเรียน 
รูปนักบุญโยนออฟอาร์ค อยู่เหนือคติพจน์ของโรงเรียน

 คติพจน์ 
สุจริต ประสิทธิภาพ รับผิดชอบ นบนอบ เชื่อฟัง

 ศิษย์เก่าที่มีชื่อเสียง 
 อ๊อฟ ปองศักดิ์ รัตนพงษ์

 โรงเรียนในเครือ 
โรงเรียนโยนออฟอาร์ค แผนกอนุบาล
โรงเรียนโยนออฟอาร์ค แผนสามัญ
โรงเรียนโยนออฟอาร์คบริหารธุรกิจ
โรงเรียนคอนเซ็ปชัญ
โรงเรียนแม่พระฟาติมา
โรงเรียนพระมารดานิจจานุเคราะห์
โรงเรียนอัสสัมชัญศึกษา
โรงเรียนเซนต์หลุยส์ศึกษา
โรงเรียนเซนต์ราฟาแอล
โรงเรียนเซนต์ไมเกิ้ล
โรงเรียนเซนต์ปีเตอร์ ธนบุรี
โรงเรียนเซนต์แอนดรูว์
โรงเรียนซางตาครู้สศึกษา
โรงเรียนยอแซฟอุปถัมภ์
โรงเรียนนักบุญเปโตร

 แหล่งข้อมูลอื่น
 โรงเรียนโยนออฟอาร์คบริหารธุรกิจ 
 แฟนเพจโรงเรียนโยนออฟอาร์คบริหารธุรกิจ

โรงเรียนโยนออฟอาร์คบริหารธุรกิจ
หมวดหมู่:สถาบันอาชีวศึกษาเอกชนในประเทศไทย